A BIZOTTSÁG 2121/2004/EK RENDELETE
(2004. december 13.)
a Közösség erdőinek tűz elleni védelméről szóló 2158/92/EGK tanácsi rendelet alkalmazására vonatkozó egyes részletes szabályok megállapításáról szóló 1727/1999/EK rendelet és a Közösség erdőinek a légköri szennyezés elleni védelméről szóló 3528/86/EGK tanácsi rendelet alkalmazására vonatkozó egyes részletes szabályok megállapításáról szóló 2278/1999/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a Közösségen belüli erdők és környezeti kölcsönhatások megfigyeléséről szóló, 2003. november 17-i 2152/2003/EK európai parlamenti és tanácsi rendeletre (1) és különösen annak 14. cikke (5) bekezdésére,
mivel:
(1)
A 2152/2003/EK rendelet 2003. január 1-jétől alkalmazandó, amely megalapozza a Közösség erdőinek a légköri szennyezés elleni védelméről szóló, 1986. november 17-i 3528/86/EGK tanácsi rendelet (2) és a Közösség erdőinek tűz elleni védelméről szóló, 1992. július 23-i 2158/92/EGK tanácsi rendelet (3) alapján korábban végrehajtott intézkedések koordinált szemléletű folytatását. A 2152/2003/EK rendeletet emellett a levegőszennyezéssel és az erdőtüzekkel kapcsolatos megfigyelések folytatására, illetve a közösségi vonatkozású új környezeti kérdések megoldása érdekében a rendszer későbbi esetleges továbbfejlesztésének vizsgálatára alkották meg.
(2)
A 2152/2003/EK rendelet 8. cikkének (1) bekezdése úgy rendelkezik, hogy a rendelet 4. és 5. cikkében, a 6. cikk (2) és (3) bekezdésében és a 7. cikk (2) bekezdésében előírt tevékenységeket a tagállamok által kétéves időszakokra kidolgozott nemzeti programok keretében hajtják végre. A 8. cikk (5) bekezdése szerint az előterjesztett nemzeti programok vagy e nemzeti programok jóváhagyott kiigazításai alapján a Bizottság határoz a támogatható költségekhez való pénzügyi hozzájárulásról.
(3)
A 2152/2003/EK rendelet 14. cikkének (1) bekezdése előírja, hogy a tagállamok kijelölik a jóváhagyott nemzeti programokban foglalt tevékenységek igazgatásában hatáskörrel rendelkező szerveket. A végrehajtási feladatokat a rendelet ezzel kifejezetten a nemzeti szervekre ruházza át.
(4)
A 2152/2003/EK rendelet végrehajtására vonatkozó részletes szabályokat megállapító bizottsági rendelet hiányában a Közösség erdőinek a légköri szennyezés elleni védelméről szóló 3528/86/EGK tanácsi rendelet végrehajtására vonatkozó részletes szabályok megállapításáról (felmérések, hálózatok és jelentések) szóló, 1987. június 10-i 1696/87/EGK rendelet (4), a 2158/92/EGK tanácsi rendeletnek az erdőtűz információs rendszer tekintetében történő alkalmazására vonatkozó részletes szabályok megállapításáról szóló, 1994. április 11-i 804/94/EK rendelet (5), a Közösség erdőinek a légköri szennyezés elleni védelméről szóló 3528/86/EGK tanácsi rendelet végrehajtására vonatkozó részletes szabályok meghatározásáról szóló, 1994. április 29-i 1091/94 (6) rendelet, az 1727/1999/EK rendelet (7) és a 2278/1999/EK rendelet (8) rendelkezéseit kell továbbra is alkalmazni, hacsak azok a 2152/2003/EK rendelettel nem ellentétesek.
(5)
Az 1727/1999/EK és a 2278/1999/EK rendelet egyes rendelkezéseit azonban összhangba kell hozni az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendelettel (9), különösen annak 54. cikke (2) bekezdésének c) pontjával és 56. cikkével, illetve az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet végrehajtására vonatkozó részletes szabályok megállapításáról szóló, 2002. december 23-i 2342/2002/EK, Euratom bizottsági rendelettel (10).
(6)
Az előzetes elemzések azt mutatják, hogy a költségvetés-végrehajtási feladatok átruházása a nemzeti közszektorbeli szervekre vagy a magánjog hatálya alá tartozó szervekre az 1605/2002/EK, Euratom rendelet 54. cikke (2) bekezdésének c) pontja szerint megfelel a hatékony és eredményes pénzgazdálkodás követelményeinek, és biztosítja a megkülönböztetésmentesség elvének betartását és a közösségi fellépés felismerhetőségét.
(7)
A tagállamok által a 2152/2003/EK rendelet szerint kijelölendő, hatáskörrel rendelkező szervek kiválasztási kritériumait keresztül kell vezetni az 1727/1999/EK és 2278/1999/EK rendeleten azokkal a rendelkezésekkel együtt, amelyek biztosítják a hatékony és eredményes pénzgazdálkodás követelményeinek betartását és a megkülönböztetésmentesség és átláthatóság elvének teljes tiszteletben tartását.
(8)
Az 1727/1999/EK és a 2278/1999/EK rendeletet ezért ennek megfelelően módosítani kell.
(9)
Az ebben a rendeletben előírt intézkedések összhangban vannak az Erdészeti Állandó Bizottság véleményével,
ELFOGADTA EZT A RENDELETET:
1. cikk
Az 1727/1999/EK rendelet a következő 2a. cikkel egészül ki:
„2a. cikk
(1) A tagállamok által a 2152/2003/EK európai parlamenti és tanácsi (11) rendelet 14. cikke alapján a jóváhagyott nemzeti programokban szereplő tevékenységek igazgatására kijelölt, hatáskörrel rendelkező szervek megfelelnek az 1605/2002/EK, Euratom (12) tanácsi rendeletben és a 2342/2002/EK, Euratom (13) bizottsági rendeletben megállapított szabályoknak, illetve az e rendeletben megállapított rendelkezéseknek.
(2) Az (1) bekezdésben említett szervek (a továbbiakban: »hatáskörrel rendelkező szervek«), különösen megfelelnek legalább a következő kritériumoknak:
a)
nemzeti közszektorbeli szervek vagy közfeladatot ellátó, a magánjog hatálya alá tartozó szervek, amennyiben azok valamely tagállam törvényeinek hatálya alá tartoznak;
b)
megfelelő, lehetőleg hatóság által kiállított pénzügyi biztosítékokat kínálnak, különösen a Bizottságot megillető összegek teljes körű beszedése tekintetében;
c)
a hatékony és eredményes pénzgazdálkodás követelményei szerint működnek;
d)
gondoskodnak az 1605/2002/EK, Euratom rendelet 56. cikke (1) bekezdésének a)-e) pontja szerint végzett műveletek átláthatóságáról.
(3) A (2) bekezdésben foglalt kritériumok betartásán túl a bekezdés a) pontjában említett, a magánjog hatálya alá tartozó szervek igazolják a következőket:
a)
műszaki és szakmai kapacitásukat vezető munkatársaik iskolai végzettségét és szakmai képzettségét igazoló okmányok alapján;
b)
gazdasági és pénzügyi kapacitásukat megfelelő banki nyilatkozatok vagy a vonatkozó szakmai felelősségbiztosítás vagy állami garancia igazolása vagy mérlegek vagy azok kivonatai alapján legalább az utolsó két olyan évre vonatkozóan, amelyekre a számlákat lezárták, amennyiben azon ország társasági joga, ahol a gazdasági szereplő letelepedett, előírja a mérleg közzétételét;
c)
például a cégjegyzékbe vagy a szakmai nyilvántartásba történt bejegyzéssel vagy eskü alatt tett nyilatkozattal vagy egyéb igazoló okirattal, meghatározott szervezetbeli tagsággal, kifejezett felhatalmazással vagy a HÉA-nyilvántartásba való bejegyzéssel bizonyított jogosultság a nemzeti törvények alapján a költségvetés-végrehajtási feladatok ellátására;
d)
esetükben az 1605/2002/EK, Euratom rendelet 93. és 94. cikkében felsorolt helyzetek egyike sem áll fenn.
(4) A Bizottság a hatáskörrel rendelkező szervekkel az 1605/2002/EK, Euratom rendelet 56. cikkének és a 2342/2002/EK, Euratom rendelet 35. és 41. cikkének megfelelően megállapodást köt.
(5) A hatáskörrel rendelkező szervek rendszeres ellenőrzések végzésével gondoskodnak arról, hogy a 2152/2003/EK rendelet alapján finanszírozott fellépéseket helyesen hajtsák végre. Megfelelő intézkedéseket hoznak a szabálytalanságok és csalások megelőzésére, és szükség esetén jogi lépéseket tesznek az elveszett, jogalap nélkül kifizetett vagy helytelenül felhasznált pénzeszközök visszaszerzésére.
(6) A hatáskörrel rendelkező szervek a Bizottság rendelkezésére bocsátják az összes, általa kért információt. A Bizottság iratellenőrzést és azoknak a hatékony és eredményes pénzgazdálkodás szabályainak megfelelő meglétére, érvényességére, illetve a megfelelő működésre vonatkozó helyszíni ellenőrzéseket végezhet.
(7) A hatáskörrel rendelkező szervek azok a közvetítő szervezetek, ahová a Közösségi hozzájárulásokat befizetik, és ahol a számlákat és a nemzeti programokat támogató hozzájárulások átvételét és beérkezését igazoló nyilvántartásokat vezetik, beleértve a program közvetlen és közvetett költségeit alátámasztó összes számlát és hasonló bizonyító erejű okmányt.”
2. cikk
A 2278/1999/EK rendelet a következőképpen módosul:
1. A következő 2a. cikkel egészül ki:
„2a. cikk
(1) A tagállamok által a 2152/2003/EK európai parlamenti és tanácsi (14) rendelet 14. cikke alapján a jóváhagyott nemzeti programokban szereplő tevékenységek igazgatására kijelölt, hatáskörrel rendelkező szervek megfelelnek az 1605/2002/EK, Euratom (15) tanácsi rendeletben és a 2342/2002/EK, Euratom (16) bizottsági rendeletben megállapított szabályoknak, illetve az e rendeletben megállapított rendelkezéseknek.
1.(2) Az (1) bekezdésben említett szervek (a továbbiakban: »hatáskörrel rendelkező szervek«), különösen megfelelnek legalább a következő kritériumoknak:
a)
nemzeti közszektorbeli szervek vagy közfeladatot ellátó, a magánjog hatálya alá tartozó szervek, amennyiben azok valamely tagállam törvényeinek hatálya alá tartoznak;
b)
megfelelő, lehetőleg hatóság által kiállított pénzügyi biztosítékokat kínálnak, különösen a Bizottságot megillető összegek teljes körű beszedése tekintetében;
c)
a hatékony és eredményes pénzgazdálkodás követelményei szerint működnek;
d)
gondoskodnak az 1605/2002/EK, Euratom rendelet 56. cikke (1) bekezdésének a)-e) pontja szerint végzett műveletek átláthatóságáról.
1.(3) A (2) bekezdésben foglalt kritériumok betartásán túl a bekezdés a) pontjában említett, a magánjog hatálya alá tartozó szervek igazolják a következőket:
a)
műszaki és szakmai kapacitásukat vezető munkatársaik iskolai végzettségét és szakmai képzettségét igazoló okmányok alapján;
b)
gazdasági és pénzügyi kapacitásukat megfelelő banki nyilatkozatok vagy a vonatkozó szakmai felelősség biztosítás vagy állami garancia igazolása vagy mérlegek vagy azok kivonatai alapján legalább az utolsó két olyan évre vonatkozóan, amelyekre a számlákat lezárták, amennyiben azon ország társasági joga, ahol a gazdasági szereplő letelepedett, előírja a mérleg közzétételét;
c)
például a cégjegyzékbe vagy a szakmai nyilvántartásba történt bejegyzéssel vagy eskü alatt tett nyilatkozattal vagy egyéb igazoló okirattal, meghatározott szervezetbeli tagsággal, kifejezett felhatalmazással vagy a HÉA-nyilvántartásba való bejegyzéssel bizonyított jogosultság a nemzeti törvények alapján a költségvetés-végrehajtási feladatok ellátására;
d)
esetükben az 1605/2002/EK, Euratom rendelet 93. és 94. cikkében felsorolt helyzetek egyike sem áll fenn.
(4) A Bizottság a hatáskörrel rendelkező szervekkel az 1605/2002/EK, Euratom rendelet 56. cikkének és a 2342/2002/EK, Euratom rendelet 35. és 41. cikkének megfelelően megállapodást köt.
(5) A hatáskörrel rendelkező szervek rendszeres ellenőrzések végzésével gondoskodnak arról, hogy a 2152/2003/EK rendelet alapján finanszírozott fellépéseket helyesen hajtsák végre. Megfelelő intézkedéseket hoznak a szabálytalanságok és csalások megelőzésére, és szükség esetén jogi lépéseket tesznek az elveszett, jogalap nélkül kifizetett vagy helytelenül felhasznált pénzeszközök visszaszerzésére.
(6) A hatáskörrel rendelkező szervek a Bizottság rendelkezésére bocsátják az összes, általa kért információt. A Bizottság iratellenőrzést és azoknak a hatékony és eredményes pénzgazdálkodás szabályainak megfelelő meglétére, érvényességére, illetve a megfelelő működésre vonatkozó helyszíni ellenőrzéseket végezhet.
(7) A hatáskörrel rendelkező szervek azok a közvetítő szervezetek, ahová a Közösségi hozzájárulásokat befizetik, és ahol a számlákat és a nemzeti programokat támogató hozzájárulások átvételét és beérkezését igazoló nyilvántartásokat vezetik, beleértve a program közvetlen és közvetett költségeit alátámasztó összes számlát és hasonló bizonyító erejű okmányt.”
3. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. december 13-án.